Иванов Алексей Васильевич

Алексей Васильевич Иванов (1955 çулхи пушăн 22-мĕшĕ, Енĕш Нăрваш ялĕ, Тăвай районĕ,  Чăваш АССР, РСФСР, СССР çур.) — усламçă, чăваш культурине саракан ĕçчен, «Аксар» фирма йĕркелевçи, ертӳçи«Фильм «Аттила» выведет чувашское кино на мировой рынок».

Кунçулĕ
1955 çулхи пушăн 22-мĕшĕнче Чăваш Енĕн (РСФСР, СССР) Тăвай районĕнчи Енĕш Нăрваш ялĕнче çуралнă.

Ашшĕпе амăшĕ колхозра ĕçленĕ. Çемьере тăваттă ывăлпа пĕр хĕр çуралнă. Пĕр ывăлĕ вилнĕ. Ыттисем ӳссе çитĕннĕ, тĕрлĕ ĕçре вăй хураççĕ.

Çиччĕ çул хушши ялти шкулта пĕлӳ илнĕ. Саккăрмĕш класа вĕренме Шупашкарти физика-математика шкулне кĕнĕ. Вăтам пĕлӳ илнĕ хыççăн И. Н. Ульянов ячĕллĕ ЧПУ электротехника факультетне вĕренме кĕнĕ.

Аслă пĕлӳ дипломне алла илсен Шупашкарти прибор тăвакан «Элара» савутĕнче конструктор вырăнĕнче ĕçленĕ.

1993 çултанпа хăй тĕллĕн ĕçпе хăтланма тытăннă, «Аксар» студине йĕркеленĕ. Чăваш юррисен кассетисене çырса Чăваш Республикинче çеç мар, юнашар çĕрсенче те сутма пуçлать.

Авланнă, арăмĕпе аслă ывăлĕ усламçăсем. Кĕçĕн ывăлĕ ăслăхра вăй хурать.

Асăрхавсем

Каçăсем
 Алексей Иванов: "Влиять на мировую культуру"

Категори:Усламçăсем
Категори:Паллă усламçăсем
Категори:Чăвашран тухнă усламçăсем